  Туспуктэм: Данил Кузнецов Наталия Сильвестрова Россилэсь азьмуртсэ быръёнъёс азьын, 17-тӥ тулыспалысен, кунын «ИнформУИК» ӵектос ужаны кутскоз. Со улсын калыкез быръёнъёслэн мынон радлыкенызы пыр-почгес тодматозы. « "ИнформУИК" валэктыны быгатоз ваньзылы, кызьы соослы умойгес луоз та ужрадэ пыриськыны, кызьы соослэн быгатонлык луоз лыктыны, кин ке кошке ке кыдёке, кытчы можно мыныны мукет интыын голосовать карыны » Владимир Волков, Ижкарысь быръёнъёсъя 5/18 номеро участковой ӧрилэн тӧроез Участковой избирательной комиссиын ужасьёс котькуд корка, котькуд квартирае вуылозы. Соослэн вань бырйисьёсын лыдметсы сьӧразы луоз.  « Участковой избирательной комиссиысь ужасьёс, калык доры потыса, избирательлы вералозы, кытын солэн участокез, ужан дырзэ но вералозы » Елена Андреева, Ижкарысь быръёнъёсъя 5/19 номеро участковой ӧрилэн тӧроез Вань ужасьёслэн нимысьтыз тодметъёссы луозы.  « Участковой избирательной комиссиысь ужасьёслэсь эн кышкалэ, лэзе соосты пырыны, усьтэ соослы ӧсэз. Соосты тодманы быгатоды бейджъя, отын нимзы но, фамилизы но луоз, фотозы луоз, но жилеткаен луозы соос » Елена Андреева, Ижкарысь быръёнъёсъя 5/19 номеро участковой ӧрилэн тӧроез Калык доры потэм ӧнерчиос ужазы нимысьтыз мобильной ватсэтэз кутозы. «ИнформУИК» ӵектос 7-тӥ южтолэзёзь ужалоз. Куара сётон нуналёсы быръёнъёсъя ӧриослэн ёзчиоссы участокын пукозы, собере тужгес кысык но кылкутоно вакытсы кутскоз. « Милям ужмы – со быръёнъёсты ортчытыны: бюллетень сётъяны, списокъёсты ӵошатыны. Выборъёс бырем бере милям ужмы – лыдъяны ваньзэ рос-прос, лэсьтыны протокол но нуыны территориальной избирательной комиссие. Отысь со кошке Удмуртилэн избирательной комиссияз, соос, ваньзэ бичаса, келяло со даннойесты Москвае. Соку гинэ, кӧня ке нунал улыса, асьмеос кылом, кин вормиз та выборъёсын, кин луиз президент »                                                              Владимир Волков, Ижкарысь быръёнъёсъя 5/18 номеро участковой ӧрилэн тӧроез Тодэ вайытом, Россилэсь азьмуртсэ быръёнъёсы сьӧрлось но дорысь пыриськыны луоз. Тегъёс: быръёнъёс Быръёнъёсъяӧри Россилэназьмуртэз Удмуртия Россия  